1871 m.

1871 m. buvo nekeliamieji metai, prasidedantys sekmadienį pagal Grigaliaus kalendorių.

Lietuvoje

Įvykiai 
 Rugsėjo 4 d. – Židikų seniūnijoje (Mažeikių raj.) pradėjo veikti Lūšės geležinkelio stotis, kuri buvo paskutinė Mažeikių-Liepojos geležinkelio linijos stotis Lietuvos teritorijoje.
 Rugsėjo 16 d. – atidaryta geležinkelio linija Liepoja-Mažeikiai-Vilnius.

Ilgalaikiai įvykiai 

 1871 – 1873 m. nutiestas Liepojos-Romnų geležinkelis.

Gimtadieniai 

 Sausio 5 d. – Marijus Feliksas Melžinskis, Renavo dvaro valdytojas, grafas, Felikso Rönne anūkas.
 Sausio 10 d. – Juozas Lozoraitis, knygnešys, Lietuvos spaudos, visuomenės ir politinis veikėjas (m. 1920 m.).
 Sausio 27 d. – Silvestras Grinkevičius, Lietuvos statybos inžinierius (m. 1942 m.).

 Vasario 11 d. – Antanas Jusaitis, Lietuvos kunigas, visuomenės veikėjas (m. 1942 m.).
 Vasario 13 d. – Pranas Jodelė, žymiausias nepriklausomos Lietuvos chemikas technologas, profesorius, VDU rektorius (m. 1955 m.).
 Vasario 21 d. – Jonas Garalevičius, Lietuvos muzikos instrumentų meistras, aviacijos konstruktorius (m. 1943 m.).
 Vasario 22 d. – Petras Suknelevičius – Sulkevičius, knygnešys, Lietuvos revoliucinis veikėjas (m. 1939 m.).

 Kovo 2 d. – Juozapas Galeckas, Romos katalikų kunigas, liaudies švietėjas, visuomenininkas (m. 1922 m.).
 Kovo 10 d. – Liudvikas Jakavičius, Lietuvos spaudos darbuotojas, teatro veikėjas (m. 1941 m.).
 Kovo 13 d. – Jonas Bortkevičius, inžinierius, draudžiamosios lietuviškos spaudos platintojas (m. 1909 m.).
 Kovo 19 d. – Juozas Katilius, Romos katalikų kunigas,  1917 m. Vilniaus lietuvių konferencijos organizacinio komiteto narys ir konferencijos dalyvis.

 Balandžio 6 d. – Pranas Juškys, Lietuvos draudžiamosios lietuviškos spaudos platintojas (m. 1939 m.).
 Balandžio 11 d. – Povilas Jakubėnas, knygnešys, evangelikų reformatų bažnyčios generalinis superintendentas, mokslininkas, visuomenės veikėjas (m. 1953 m.).
 Balandžio 13 d. – Jurgis Matulevičius-Matulaitis, lietuvių palaimintasis ir Vilniaus vyskupas 1918–1925 m., arkivyskupas 1925-1927 m. (m. 1927 m.).
 Balandžio 23 d. – Antanas Raudonis, liaudies skulptorius, knygnešys (m. 1939 m.).

 Gegužės 3 d. – Vincas Čepinskis, lietuvių fizikas, fizikos ir fizikinės chemijos pradininkas Lietuvoje, profesorius, Steigiamojo seimo narys (m. 1940 m.).
 Gegužės 15 d. – Placidas Šarkauskas, kunigas, knygnešys (m. 1919 m.).

 Birželio 13 d. – Antanas Milukas, lietuvių visuomenės veikėjas, spaudos darbuotojas, publicistas, kritikas (m. 1943 m.).
 Birželio 16 d. – Petras Sližys, vargonininkas ir chorvedys (m. 1961 m.).

 Liepos 25 d. – Jokūbas Stikliorius, mokytojas, kariškis, lietuviškų laikraščių leidėjas ir draugijų steigėjas (m. 1942 m.).

 Rugpjūčio 14 d. – Antanas Povylius, kultūros, visuomenės ir politinis veikėjas, kooperatininkas (m. 1961 m.).
 Rugpjūčio 15 d. – Juozas Damijonaitis, Lietuvos pedagogas, vienas pirmųjų lietuviškų vadovėlių autorius (m. 1926 m.).

 Rugsėjo 7 d. – Vincas Bielskus, knygnešys, Lietuvos valstybės veikėjas (m. 1958 m.).
 Rugsėjo 11 d. – Juozas Medeikis, knygnešys (m. 1934 m.).
 Rugsėjo 26 d. – Justinas Baltuška, Lietuvos ir Amerikos lietuvių spaudos, visuomenės ir politinis veikėjas (m. 1947 m.).

 Spalio 30 d. – Vincas Dvaranauskas, MIC, Romos katalikų kunigas, marijonas, Seinų kunigų seminarijos profesorius ir vicerektorius, visuomenininkas ir leidėjas, publicistas (m. 1966 m.).

 Lapkričio 11 d. – Tomas Naruševičius, Lietuvos inžinierius, diplomatas, politinis ir visuomenės veikėjas (m. 1927 m.).

 Gruodžio 4 d. – Liudvikas Stulpinas, pirmasis Lietuvos jūrų kapitonas (m. 1934 m.).

 Jonas Čėsna, mokytojas, knygnešys, politinis ir visuomenės veikėjas (m. 1912 m.).
 Marija Tiškevičiūtė, Lietuvos bajoraitė, Lelijos herbo grafaitė, visuomenės veikėja, spaudos bendradarbė, knygnešių rėmėja, pirmojo lietuviško vaikų darželio įkūrėja (m. 1941 m.).

Mirtys 
 Gegužės 22 d. – Mykolas Daugėla, Lietuvos 1863 m. sukilimo veikėjas (g. 1833 m.).
 Liepos 2 d. – Jonas Goštautas, Lietuvos demokratinės bajorijos veikėjas, rašytojas (g. 1800 m.).

Nedatuota

 Antanas Juzumas, Lietuvos kunigas, lietuvių raštijos darbuotojas (g. 1822 m.).
 Nikolajus, grafas, Rusijos imperijos tikrasis valstybės patarėjas, imperatorius rūmų hofmeisteris, liberalas (g. 1801 m.).

Pasaulyje

Įvykiai 
 Sausio 18 d. – Prūsijos karalius Vilhelmas I paskelbtas pirmuoju Vokietijos imperatoriumi.

Gimtadieniai 
 Vasario 4 d. – Fridrichas Ėbertas, Vokietijos politinis veikėjas, pirmasis prezidentas (m. 1925 m.).
 Kovo 3 d. – Maurice-Francios Garin, italų plento dviratininkas, geriausiai žinomas kaip 1903 metų Tour de France laimėtojas. Jis laimėjo ir 1904 metų Tour de France, bet buvo diskvalifikuotas, nes išaiškėjo kad jį ir dar kelis lenktynininkus traukė automobiliai.
 Kovo 5 d. – Roza Liuksemburg, Lenkijos ir Vokietijos kairiojo sparno politinė veikėja, marksizmo teoretikė (m. 1919 m.).
 Kovo 27 d. – Henrikas Manas, vokiečių rašytojas. Tomo Mano brolis (m. 1950 m.).
 Balandžio 6 d. – Ernestas Birzniekas-Upytis, latvių rašytojas (m. 1960 m.).
 Gegužės 6 d. – François Auguste Victor Grignard, 1912 m. Nobelio chemijos premijos laureatas (m. 1935 m.).
 Birželio 14 d. – Fiodoras Tokarevas, tarybinis rusų šaunamųjų ginklų konstruktorius, sukūręs 7,62 mm pistoletą TT ir savitaisį šautuvą SVT-40 (m. 1968 m.).
 Liepos 10 d. – Marselis Prustas, prancūzų intelektualas, rašytojas, eseistas, kritikas (m. 1922 m.).
 Rugpjūčio 12 d. – Gustavas Zemgalis, buvo Latvijos politikas ir 2-asis prezidentas (m. 1939 m.).
 Rugpjūčio 13 d. – Karlas Lybknechtas, Vokietijos politikas socialdemokratas (m. 1919 m.).
 Rugpjūčio 19 d. – Orvilis Raitas, vienas iš brolių Raitų, JAV išradėjas, aviacijos pradininkas, lakūnas (m. 1948 m.).
 Rugpjūčio 27 d. – Teodoras Hermanas Albertas Dreizeris, JAV rašytojas natūralistas, savo kūriniuose aprašęs šiurkščią gyvenimo realybę (m. 1945 m.).
 Rugpjūčio 30 d. – Ernestas Rezerfordas, fizikas, vienas iš branduolinės fizikos pradininkų, Nobelio chemijos premijos laureatas (m. 1937 m.).
 Rugsėjo 27 d. – Grazija Deledda, italų rašytoja, 1926 m. apdovanota Nobelio literatūros premija (m. 1936 m.).

Neaprašyti 

 Rugsėjo 19 d. – Orvilis Raitas, JAV išradėjas, aviacijos pradininkas, lakūnas. (m. 1948).

Mirtys 
 Sausio 13 d. – Kawakami Gensai, japonų karys, vienas iš keturių didžiųjų Hitokiri (pažodžiui: „Žmonių žudikas“), kovojęs prieš vakariečius įsileidžiantį Tokugavos šiogūnatą, norėdamas, kad visi svetimšaliai būtų išvyti (g. 1834 m.).
 Vasario 11 d. – Philippe Taglioni, italų šokėjas, baletmeisteris ir savo dukters, garsios romantizmo epochos balerinos Marie Taglioni, asmeninis pedagogas (g. 1777 m.).
 Balandžio 12 d. – Pjeras Leru, Prancūzijos filosofas, socialistas utopistas. Vienas krikščioniškojo socializmo pradininkų (g. 1797 m.).

Nedatuota

 Čarlzas Babidžas, anglų matematikas ir išradėjas. Suprojektavo Skirtumų mašiną, kurią galima laikyti pirmuoju šiuolaikinių kompiuterių prototipu (g. 1791 m.).

Nuorodos 

1871 m.